
 คำสั่งองค์การบริหารส่วนตำบลห้วยปริก
  ที่  77/2563
เรื่อง  แต่งตั้งผู้รักษาราชการแทนหัวหน้าสำนักปลัดองค์การบริหารส่วนตำบล
  ...........................................

เพื่อให้การบริหารงานบุคคลในองค์การบริหารส่วนตำบลห้วยปริก เป็นไปด้วยความเรียบร้อย การรักษาราชการแทนภายในองค์การบริหารส่วนตำบลห้วยปริกเป็นปัจจุบัน คล่องตัวต่อการปฏิบัติราชการ กรณีไม่มีหัวหน้าสำนักปลัดองค์การบริหารส่วนตำบล หรือมีแต่ไม่สามารถปฏิบัติราชการได้แล้วแต่กรณี


อาศัยอำนาจตามความในมาตรา 15 และมาตรา 25 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542  และมาตรา 60 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึงปัจจุบัน  ประกอบข้อ 244 แห่งประกาศคณะกรรมการพนักงานส่วนตำบลจังหวัดนครศรีธรรมราช ลงวันที่  9  ธันวาคม  2545 และที่แก้ไขเพิ่มเติมถึงปัจจุบัน  จึงแต่งตั้ง             นางอัจฉรา ปรีชา ตำแหน่ง นักจัดการงานทั่วไปชำนาญการ  เป็นผู้รักษาราชการแทนหัวหน้าสำนักปลัดองค์การบริหารส่วนตำบล  โดยให้ผู้ที่ได้รับมอบหมายปฏิบัติราชการตามอำนาจหน้าที่เช่นเดียวกับผู้ซึ่งตนแทน


ทั้งนี้ ตั้งแต่บัดนี้เป็นต้นไป



สั่ง ณ วันที่  11  มีนาคม  พ.ศ. 2563 

